Cəfakeş Eduard

Eduard ( 962, Uesseks, İngiltərə - 18 mart 978) — İngiltərə kralı.
Sülhsevər Edqarın birinci həyat yoldaşı Etelfledadan olan oğlu. Pravoslav, Katolik və Anqlikan kilsələrində müqəddəs kimi yad edilir. 975-ci ildə Kinqstonda kral elan edilmişdir.

 Ölümü 
18 mart 978-ci ildə (və ya 979) kral Dorsetşirdə yerləşən Korf qalasına dəvət olunur. Burada onu şahzadə Etelred və anası, Sülhsevər Edqarın ikinci həyat yoldaşı Elfreda gözləyirdilər. Elfredanın qulluqçuları Eduardı dairəyə alaraq əllərini birləşdirdilər və qulluqçuların biri xəncərlə Eduardın sinəsinə zərbə endirdi. Nəticədə Eduard atdan yıxılsa da, ayağı üzəngiyə ilişir. At isə qaçaraq qaladan uzaqlaşır və meşəyə tərəf gedir. Yoldan keçənlər kralın yarımdiri bədəninin atın arxasından sallanaraq yerə çırpılmasını görürlər. Kralın müşayiətçiləri nəhayət atı saxlayırlar, amma Eduard artıq ölmüşdü.

 Xarici keçidlər 
 Anqlo-Sakson tarixçəsi
 K. Rıjov, "Dünyanın bütün monarxları", Qərbi Avropa.

 Həmçinin bax 
Britaniya monarxlarının siyahısı

Kateqoriya:Uesseks sülaləsi
Kateqoriya:İngiltərə kralları
Kateqoriya:Pravoslav müqəddəsləri